EUROOPAN YHTEISÖJEN KOMISSIO 
Bryssel, 28.11.1997 
KOM(97) 631 lopull. 
Ehdotus 
NEUVOSTON PAATOKSEKSI 
luvan antamisesta Tanskan kuningaskunnalle soveltaa tai soveltaa edelleen 
valmisteveron alennuksia tai valmisteverovapautuksia tiettyihin 
erityistarkoituksiin käytettyihin kivennäisöljyihin direktiivin 92/81/ETY 8 artiklan 
4 kohdassa tarkoitetun menettelyn mukaisesti 
(komission esittämä) 

PERUSTELUT 
Kivennäisöljyjen valmisteverojen rakenteiden yhdenmukaistamisesta annetun neuvoston 
direktiivin 92/81/ETY1 8 artiklan 4 kohdan nojalla neuvosto voi yksimielisesti komission 
ehdotuksesta antaa jäsenvaltiolle luvan ottaa käyttöön täydentäviä verovapautuksia tai 
veronalennuksia erityisistä poliittisista syistä. 
Tanskan viranomaiset ovat ilmoittaneet komissiolle haluavansa soveltaa bensiiniin 
porrastettuja valmisteverokantoja. Verokannat olisivat suoraan riippuvaisia bensiinin 
bentseenipitoisuudesta. 
Tanskan pyynnöstä on direktiivin säännösten mukaisesti ilmoitettu muille jäsenvaltioille. 
Direktiivissä määrätään, että komissio tarkastelee kyseisiä verovapautuksia ja 
veronalennuksia säännöllisesti. Jos komissio katsoo, ettei näitä verovapautuksia tai 
veronalennuksia enää voida kilpailun tai sisämarkkinoiden toiminnan vääristymisen vuoksi 
taikka yhteisön ympäristönsuojelupolitiikkaan liittyvistä syistä soveltaa, se tekee neuvostolle 
aiheelliset ehdotukset. Näitä poikkeuksia on joka tapauksessa tarkasteltava uudelleen 
viimeistään 31 päivänä joulukuuta 1999, jolloin lupapäätöksen voimassaolo päättyy. 
Neuvosto arvioi tilannetta komission ehdotuksen perusteella ja päättää, onko nämä 
poikkeukset syytä poistaa vai olisiko niitä muutettava tai laajennettava. 
EYVLN:oL316, 31.10.1992, s. 12 
2/4 
Ehdotus: 
NEUVOSTON PÄÄTÖS 
luvan antamisesta Tanskan kuningaskunnalle soveltaa tai soveltaa edelleen 
valmisteveron alennuksia tai valmisteverovapautuksia tiettyihin erityistarkoituksiin 
käytettyihin kivennäisöljyihin direktiivin 92/81/ETY 8 artiklan 4 kohdassa tarkoitetun 
menettelyn mukaisesti 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon kivennäisöljyjen valmisteverojen rakenteiden yhdenmukaistamisesta 19 
päivänä lokakuuta 1992 annetun neuvoston direktiivin 92/81/ETY ja erityisesti sen 8 
artiklan 4 kohdan, 
ottaa huomioon komission ehdotuksen, 
sekä katsoo, että 
direktiivin 92/81/ETY 8 artiklan 4 kohdan nojalla neuvosto voi yksimielisesti komission 
ehdotuksesta antaa jäsenvaltiolle luvan ottaa käyttöön täydentäviä verovapautuksia tai 
veronalennuksia erityisistä poliittisista syistä, 
Tanskan viranomaiset ovat ilmoittaneet komissiolle aikomuksestaan porrastaa aikaisintaan 
1 päivästä tammikuuta 1998 bensiinivero bentseenipitoisuuden mukaan; tähän 
porrastamiseen on sovellettava 8 artiklan 4 kohdassa määrättyä menettelyä, 
muille jäsenvaltioille on ilmoitettu Tanskan ilmoituksesta, 
komissio ja jäsenvaltiot ovat yhtä mieltä siitä, että tämä porrastaminen on perusteltua 
ympäristöpoliittisista syistä eikä se vääristä kilpailua tai sisämarkkinoiden toimintaa, 
komissio tarkastelee näitä valmisteverovapautuksia ja valmisteveron alennuksia 
säännöllisesti tarkistaakseen, että ne ovat yhdenmukaisia sisämarkkinoiden toiminnan tai 
yhteisön ympäristönsuojelupolitiikan kanssa, 
Tanska on pyytänyt, että porrastamista sovellettaisiin aikaisintaan 1 päivästä tammikuuta 
1998; neuvosto tarkastelee tätä porrastamisehdotusta uudelleen komission kertomuksen 
perusteella viimeistään 31 päivänä joulukuuta 1999, jolloin tällä päätöksellä annetun luvan 
voimassaolo päättyy, 
ON TEHNYT TÄMÄN PÄÄTÖKSEN: 
3/4 
1 artikla 
Tanskalle annetaan lupa bensiiniveron porrastamiseen 31 päivään joulukuuta 1999 
direktiivin 92/81/ETY 8 artiklan 4 kohdan säännösten mukaisesti edellyttäen, että nämä 
porrastetut verokannat noudattavat kivennäisöljyjen valmisteverojen määrien lähentämisestä 
19 päivänä lokakuuta 1992 annetussa neuvoston direktiivissä 92/82/ETY2 määrättyjä 
velvoitteita ja erityisesti kyseisen direktiivin 3 ja 4 artiklassa säädettyjä valmisteveron 
vähimmäismääriä. 
2 artikla 
Tämä päätös on osoitettu Tanskan kuningaskunnalle. 
Tehty Brysselissä Neuvoston puolesta 
Puheenjohtaja 
2EYVLN:oL316, 31.12.1992, s. 19 
4/4 
ISSN 1024-4492 
KOM(97) 631 lopullinen 
ASIAKIRJAT 
FI 12 10 08 
Luettelonumero : CB-CO-97-648-.FI-C 
ISBN 92-78-28240-5 
Euroopan yhteisöjen virallisten julkaisujen toimisto 
L-2985 Luxemburg 
5~